Document ID: /roh_data/filtered/fineweb-2-filterrobots_roh.jsonl.gz/68148

La saira da Nadal ha tschiffà fieu ina troma da lain dad in cheminé en ina chasa da vacanzas a La Punt Chamues-ch. Ils pumpiers La Plaiv hajan pudì impedir pli gronds donns, scriva la Polizia chantunala.
Curt suenter mesanotg saja la Polizia chantunala vegnida notifitgada davart in fieu – flommas sajan vegnidas or d'in cheminé d'ina chasa da vacanzas a La Punt Chamues-ch. Silsuenter sajan ils pumpiers da La Plaiv entrads en acziuns cun 15 pumpiers e pumpieras. Cun in stizzafieu hajan els stenschentà il fieu ed allontanà la troma da lain.
La Polizia chantunala haja cumenzà cun l'investigaziun da la causa da l'incendi.